સર્ગેઈ બુબકા ની આ વાત ભારતના અને વિશ્વના સ્પોર્ટ્સ રેકોર્ડ્સના સંદર્ભમાં ઘણી મોટી કહી શકાય, કારણકે આપણે ત્યાં નાનો કે મોટો કોઇપણ ખેલાડી કાયમ કોઈને કોઈ રેકોર્ડ પાછળ દોડતો હોય છે અને તેને મેળવ્યા બાદ પોરસાતો હોય છે. સર્ગેઈ બુબકા આમ કહી શકે છે કારણકે તેમણે પોતાનો જ રેકોર્ડ 35 વખત તોડ્યો છે. આપણને ખ્યાલ જ છે કે સર્ગેઈ બુબકા પહેલા USSR માટે અને સોવિયેત રશિયાના વિઘટન બાદ યુક્રેન માટે પોલ વોલ્ટમાં હિસ્સો લેતા હતા.